D Renne wo ASO, RCS-Sport und Unipublic organisiere, drunder näbe de grosse Rundfahrte Tour de France, Giro d'Italia und Vuelta a España au Eidagsrenne wie Paris-Roubaix und d Lombardei-Rundfahrt, ghöre sit 2008 nüme zur ProTour. Neu im Programm isch die australischi Rundfahrt Tour Down Under. S Mannschaftsziitfahre vo Eindhoven isch abgsait worde. Im Ganze umfasst d UCI ProTour 16 Renne, wo die 18 Mannschafte mit der ProTour-Lizenz startberächtigt si derbii. Die einzelne Verastalter dörfe aber au wiiteri Mannschafte per Wildcard iilade.